મેં આવું એક પાત્ર જોયું હતું, એવું કહેવાય છે કે કલાકારે ઓબ્ઝર્વેશન ખૂબ રાખવું જોઈએ, આસપાસ શું થાય છે એની પર નજર રાખવી – આ મેં ગોવિંદાજીના એક ઈન્ટર્વ્યુમાં સાંભળ્યું હતું, અનાયાસ જ કોઈક પાત્ર આપણા મનમાં અંકિત થઈ જાય, એમાં એક બહેન મેં જોયા હતા …(એ બહેન જેવો અવાજ પણ દિશાબેન સંભળાવે છે.) એ અલગ જ રીતે વાત કરતા તો મને થાય કોઈ આવું કેવી રીતે બોલી શકે, કોઈનો આવો અવાજ હોઈ શકે? પણ તેમનો એવો અવાજ હતો, એ મને બહુ યાદ રહી ગયો હતો અને હું કોઈક જગ્યાએ મિમિક્રી કરતી હતી એ દિલિપ સાહેબે જોઈ લીધું. પછી હું અહીં ઓડીશન માટે આવી અને સિલેક્ટ થઈ. ત્યાર પછી મને ખબર પડી કે દિલિપભાઈ અને ડિમ્પલબેને મારું નામ સજેસ્ટ કરેલું, દિલિપસાહેબે કહ્યું કે તું જે પેલો અવાજ કરતી હતી એ દયામાં લાવ. એટલે આમ ઓબ્ઝર્વેશન કરતા હોઈએ છીએ તો કાંઈક મળે અને સૂઝે.